Rettsmedisinsk institutt

Rettsmedisinsk institutt (RMI) var et institutt ved Det medisinske fakultet ved Universitetet i Oslo. Instituttet ble overført til Nasjonalt folkehelseinstitutt den 1. juni 2011 og innlemmet i Divisjon for rettsmedisinske fag. Rettsmedisinske fag ble fra 2017 overført fra Folkehelseinstituttet til Oslo universitetssykehus.

Oppgavene til RMI var blant annet å analysere DNA-prøver for politiet. Instituttet hadde 90 ansatte pr. 2011. Et «skyhøyt konfliktnivå og opphopning av arbeidsoppgaver»«Krever granskning» (Artikkel i Dagens Næringsliv), 2010-12-24 på side 18 av Eva Grinde førte til at et interrimstyre ble opprettet i 2010.

Instituttet var ansvarlig for å levere sakkyndige analyser, kliniske rettsmedisinske undersøkelser og likundersøkelser på oppdrag fra politiet, påtalemyndigheten, domstolene, NAV, sykehus og private oppdragsgivere. I tillegg møtte enkelte av RMIs medarbeidere for domstolene som rettsoppnevnte sakkyndige. RMIs oppdrag knyttet til analyser, rettsmedisinske undersøkelser og sakkyndige rapporter utgjorde den største delen av virksomheten. I tillegg var RMI engasjert i undervisning av medisinske studenter og forskning innenfor RMIs fagområder, samt kursvirksomhet og kunnskapsformidling for relevante målgrupper som for eksempel jurister, politi og helsepersonell.

Organisasjon
RMI var organisert i tre seksjoner:

Seksjon for biologiske spor
Seksjon for familiegenetikk
Seksjon for rettspatologi og klinisk rettsmedisin

Annet
Instituttet fikk «internasjonal akkreditering» våren 2011

Ledere
Olav Gunnar Ballo (2009 – mai 2010)
Thor Håkstad (2010–2011)

Litteratur
«Foran folks rettssikkerhet» av J.C.Elden og J.Brodtkorb Voldberg, Dagens Næringsliv 2011-07-09

Se også
 Den rettsmedisinske kommisjon
 Avdeling for rettsmedisinske fag

Referanser

Eksterne lenker


Kategori:Det medisinske fakultet (UiO)
Kategori:Rettsmedisin
Kategori:Opphør i 2011